கேள்வி: அன்புப்போர் பற்றி விளக்கவும்.
பதில்: காதலர்களிடையே ஊடல் காலத்தில் தோன்றும் சொற்போரை அன்புப் போர் எனக் குறிப்பிடுகிறோம். சங்கப்பாடல் ஒன்றில் கலித்தொகை 95 :குறும்பூழ்ப்போர், :ஈகைப்போர், :பார்வைப்போர், :ஒட்டியப்போர் என்னும் தொடர்கள் வருகின்றன. கணவன் பரத்தையிடமிருந்து மனைவியிடம் வருகிறான். ஊடல் நிகழ்கிறது. நில் ஆங்கு, நில் ஆங்கு, இவர்தரல் (வராதே) அவள் வீடு என நினைத்தாயா – மனைவி. குறும்பூழ்ப் போர் கண்டுவந்தேன். வேறு யாதும் அறியேன் – கணவன். நீ அவளுக்கு உன்னைத் தந்து ஈகைப்போர் நடத்தியதை அறிவேன் – மனைவி. நீயும் அவளும் ஆண்யானையும் பெண்யானையும் விளையாடும் பார்வைப்போர் நடத்தியது எனக்குத் தெரியும் – மேலும் மனைவி. அவள் கன்னத்தில் ஒட்டியப்போர் விளையாடிவிட்டு உன் உதடுகளைத் துடைத்துக்கொண்டு வந்திருப்பதும் தெரிகிறது – தொடர்ந்து மனைவி. இவற்றைக் காதலர் விளையாட்டு எனலாம்.